Ciolacu, „omul din popor”. Strategia copiată parcă din „manualul de politică” al lui Popescu Piedone. „N-aveai cum să-l prezinți altfel”
Marcel Ciolacu încearcă să-și construiască în ochii alegătorilor imaginea de „om din popor”, cu griji obișnuite și ocupații normale, specifice oricărui om de rând. Marți, 3 septembrie, într-un interviu acordat România TV a declarat că nu poartă ceas la mână și că se chinuie cu Iphone-ul său. Totodată, a clarificat zvonurile că ar avea pantofi Louboutin, spunând că nu sunt de firmă și că ar merge cu crocși la birou.